Vedenie

23.03.2020

**Metodické usmernenie k organizácii štúdia
na Slovenskej technickej univerzite v Bratislave
v letnom semestri akademického roka 2019/2020**

Predkladá: **doc. Ing. Monika Bakošová, PhD.**

 prorektorka

Vypracoval: **doc. Ing. Monika Bakošová, PhD.**

 prorektorka

Zdôvodnenie: Situácia súvisiaca so šírením koronavírusu COVID-19

Návrh uznesenia: Vedenie STU schvaľuje Metodické usmernenie k organizácii štúdia na Slovenskej technickej univerzite v Bratislave v letnom semestri akademického roka 2019/2020

1. bez pripomienok
2. s pripomienkami

**Metodické usmernenie k organizácii štúdia na Slovenskej technickej univerzite v Bratislave v letnom semestri akademického roka 2019/2020**

V súlade s čl. 4 ods. 2 Štatútu Slovenskej technickej univerzity v Bratislave (ďalej len „STU“), s čl. 2a ods. 4 Organizačného poriadku STU, s čl. 8 ods. 5 Študijného poriadku STU a s prihliadnutím na mimoriadnu situáciu spôsobenú globálnou pandémiou ochorenia Covid – 19 a s tým súvisiaceho obmedzenia činnosti STU a prezenčnej metódy štúdia na STU vydávam nasledovné záväzné

**metodické usmernenie:**

1. Podľa čl. 8 ods. 5 vnútorného predpisu č. 4/2013 Študijný poriadok Slovenskej technickej univerzity v Bratislave (ďalej len „študijný poriadok“ ): „Po prerokovaní v kolégiu rektora vyhlási rektor STU záväzný harmonogram akademického roka STU, v ktorom stanoví začiatok a koniec výučby v akademickom roku v jednotlivých semestroch, začiatok a koniec skúškového obdobia a prázdniny.“ Harmonogram akademického roka 2019/2020 prerokovaný na Kolégiu rektora STU dňa 16. 01. 2019 je zverejnený na webovej stránke STU.
2. Podľa čl. 8 bod 6 študijného poriadku: „Následne dekan fakulty vyhlási harmonogram akademického roka pre fakultu, v ktorom doplní harmonogram akademického roka STU o obdobie, v ktorom sa konajú zápisy, štátne skúšky a ďalšie akademické aktivity špecifické pre fakultu.
3. S cieľom zmiernenia nepriaznivých dôsledkov týkajúcich sa obmedzenej činnosti STU a prezenčnej metódy štúdia na STU spôsobených uvedenou mimoriadnou situáciou sa upravil zverejnený harmonogram akademického roka 2019/2020 na STU. Upravený záväzný harmonogram akademického roka 2019/2020 je prílohou č. 1 tohto metodického usmernenia.
4. Dekanom jednotlivých fakúlt sa uvedenou zmenou dáva možnosť upraviť záväzný harmonogram akademického roka 2019/2020 v prílohe č. 1 tohto metodického usmernenia určením nasledovných termínov:
5. koniec výučbovej časti letného semestra,
6. začiatok skúšobného obdobia letného semestra.
7. Dekanom jednotlivých fakúlt sa uvedenou zmenou dáva možnosť upraviť harmonogram akademického roka pre fakultu o obdobie, v ktorom sa konajú zápisy, štátne skúšky a ďalšie akademické aktivity špecifické pre fakultu.
8. **Rektor STU ukladá dekanom**, aby **v prípade potreby** na fakultách **do 31. marca 2020:**
9. upravili koniec výučbovej časti letného semestra,
10. upravili začiatok skúškového obdobia letného semestra,
11. upravili termíny odovzdania záverečných prác a štátnych skúšok,
12. upravili termíny ďalších akademických aktivít špecifických pre fakultu,
13. zabezpečili zmeny harmonogramov prijímacích konaní,
14. zabezpečili zmeny foriem alebo postupov prijímacích konaní s cieľom prijať plánovaný počet uchádzačov o štúdium,
15. písomne (elektronicky) informovali rektora o prijatých opatreniach,
16. zverejnili informácie o prijatých opatreniach.
17. Poslaním STU je rozvíjať harmonickú osobnosť, vedomosti, múdrosť, dobro a tvorivosť v človeku a prispievať k rozvoju vzdelanosti, vedy, kultúry a zdravia pre blaho celej spoločnosti, a tým prispievať k rozvoju vedomostnej spoločnosti (Štatút STU, čl. 2, ods. 1). Hlavnou úlohou STU pri napĺňaní jej poslania je poskytovanie, organizovanie a zabezpečovanie vysokoškolského vzdelávania a tvorivé vedecké bádanie alebo tvorivá umelecká činnosť (Štatút STU, preambula). Svoje poslanie chce STU v čo najväčšej možnej miere napĺňať aj v tejto krízovej situácii, preto dekan v spolupráci s garantmi študijných programov:
18. pripraví scenár štúdia na letný semester 2019/2020 pre každý študijný program v súlade s upraveným harmonogramom akademického roka,
19. pre každý študijný program pripraví scenár absolvovania predmetov dištančnou metódou so zohľadnením skutočnosti, že časti predmetov boli absolvované prezenčnou metódou,
20. zabezpečí možnosť absolvovať predmety výlučne dištančnou metódou,
21. zabezpečí možnosť absolvovať v prípade potreby dištančnou metódou skúšky z predmetov,
22. umožní modifikáciu podmienok pre získanie hodnotenia za jednotlivé predmety,
23. umožní vedúcim záverečných prác zvážiť a v prípade potreby modifikovať zadania záverečných prác,
24. v doktorandskom štúdiu umožní zmeny individuálnych plánov štúdia.
25. Dekan v spolupráci s garantmi študijných programov zabezpečí, aby opatrenia realizované v súlade s čl. 7 tohto metodického opatrenia boli realizované s dôrazom na študentov, aby vzniknutá krízová situácia nemala negatívny dopad na ich pokračovanie v ďalšom štúdiu a na možnosť ukončenia štúdia v akademickom roku 2019/2020.
26. Pri úprave harmonogramu akademického roka ako aj ďalších skutočností uvedených v tomto metodickom usmernení je potrebné dodržiavať predovšetkým ustanovenie § 61 ods. 1 zákona č. 131/2002 Z. z. o vysokých školách a o zmene a doplnení niektorých zákonov, podľa ktorého: „Akademický rok sa začína 1. septembra bežného roka a skončí sa 31. augusta nasledujúceho roka.“, ustanovenia Študijného poriadku STU v Bratislave ako aj podmienky vyplývajúce z akreditácie toho ktorého študijného programu, z informačných listov jednotlivých predmetov, či iných príslušných právnych predpisov.

prof. Ing. Miroslav Fikar, DrSc., rektor

Príloha č. 1 Upravený harmonogram akademického roka 2019/2020 na STU

|  |
| --- |
| **Harmonogram akademického roka 2019/2020** |
| zimný semester | **23. 09. 2019 - 15. 02. 2020** |
| slávnostné otvorenie akademického roka | 23.9.2019 |
| výučba | 23. 09. 2019 - 21. 12. 2019 |
| zimné prázdniny | 23. 12. 2019 - 04. 01. 2020 |
| skúškové obdobie | 07. 01. 2020 - 15. 02. 2020 |
| letný semester | **17. 02. 2020 - 31. 08. 2020** |
| výučba | 17. 02. 2020 - 06. 06. 2020\* |
| skúškové obdobie | 08. 06. 2020\* - 25. 07. 2020 |
| letné prázdniny | 27. 07. 2020 - 31. 08. 2020 |

\* v prípade potreby upravia fakulty